open-index/open-wikipedia-markdown huggingface dataset:
Μικρόνι Αχαΐας

Το **Μικρόνι** είναι μικρό ορεινό χωριό της Αχαΐας, χτισμένο στο ανατολικό τμήμα του ορεινού όγκου του Παναχαϊκού στις παρυφές ελατόδασους και σε υψόμετρο περίπου 1.110 μέτρων, στοιχείο που το καθιστά να είναι ένα από τα «ορεινότερα» και ομορφότερα  χωριά της Αχαΐας.

Από την 1η Ιανουαρίου του 2011, σύμφωνα με την διοικητική μεταρρύθμιση «Καλλικράτης» (ΦΕΚ 87/τ.Α'/2010 - Ν. 3852/2010,), υπάγεται στην Τοπική Κοινότητα Κρήνης της Δημοτικής Ενότητας Συμπολιτείας του Δήμου Αιγιαλείας. Κατά την εθνική απογραφή του 2011 βρέθηκε να έχει μόνιμο πληθυσμό μόλις 4 κατοίκους. Ενώ αργότερα μετά το 2016 χωρίς καθόλου μόνιμο πληθυσμό .

## Ιστορία
Το Μικρόνι αναγνωρίστηκε επίσημα ως οικισμός το 1981. Κατά την περίοδο της Κατοχής, στις 13 Ιουλίου 1943, το χωριό υπέστη μεγάλη καταστροφή από τα κατοχικά Ιταλικά Στρατεύματα. επισης τον παλιο καιρο το μικρονι ηταν ενας προορισμος παραθερισμου για τις πλουσιες οικογενειες της περιοχης .

## Παραπομπές


## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Συμπολιτείας
Κατηγορία:Δήμος Αιγιαλείας
Πέτρος Κοντός

Ο **Πέτρος Κοντός** (1874-1941) ήταν Έλληνας δασολόγος, καθηγητής στο Αριστοτέλειο Πανεπιστήμιο Θεσσαλονίκης, ακαδημαϊκός και συγγραφέας.

Ο Πέτρος Κοντός γεννήθηκε στο χωριό Αγόριανη Παρνασσίδος, τον σημερινό Επτάλοφο Φωκίδας. Διετέλεσε διευθυντής της Ανωτάτης Δασολογικής Σχολής Αθηνών και στη συνέχεια, με τη μεταφορά της Σχολής στη Θεσσαλονίκη το 1927 και την ενσωμάτωσή της στο εκεί Πανεπιστήμιο, έγινε καθηγητής στο Πανεπιστήμιο Θεσσαλονίκης (Φυσικομαθηματική Σχολή). Εκλέχθηκε τακτικό μέλος της Ακαδημίας Αθηνών το 1940, ένα χρόνο πριν από τον θάνατό του σε ηλικία 67 ετών. Ο Πέτρος Κοντός συνέγραψε, μεταξύ άλλων, τα παρακάτω έργα:

* *Δάση και πολιτισμός, ιδία εν Ελλάδι*
* *Επίδρασις του ελληνικού κλίματος επί την βλάστησιν των δασών*
* *Η ελληνική [[δασοκομία]]*
* *Δασική πολιτική*

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 16, σελ. 40

## Εξωτερικοί σύνδεσμοι
*Πέτρος Κοντός στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες δασολόγοι
Κατηγορία:Μέλη της Ακαδημίας Αθηνών
Κωνσταντίνος Ισαακίδης

Ο **Κωνσταντίνος Α. Ισαακίδης** (1880-1959) ήταν Έλληνας βιολόγος, καθηγητής στην Ανωτάτη Γεωπονική Σχολή (το σημερινό Γεωπονικό Πανεπιστήμιο Αθηνών) και ακαδημαϊκός.

Ο Ισαακίδης διετέλεσε καθηγητής της δασικής ζωολογίας και εντομολογίας στην Ανωτάτη Δασολογική Σχολή Αθηνών και στη συνέχεια τακτικός καθηγητής της αντίστοιχης έδρας στην Ανωτάτη Γεωπονική Σχολή. Υπήρξε ο πρώτος ιστορικά διευθυντής του Μπενάκειου Φυτοπαθολογικού Ινστιτούτου, το οποίο διεύθυνε από το 1931 μέχρι το 1948. Εκλέχθηκε τακτικό μέλος της Ακαδημίας Αθηνών το 1949. Ο Κωνσταντίνος Ισαακίδης συνέγραψε, μεταξύ άλλων, τα παρακάτω έργα:

* *Γεωργική ζωολογία*
* *Γεωργική εντομολογία*
* *Ο άνθρωπος και τα έντομα*
* *Έκθεσις επί της καταπολεμήσεως του [[Δάκος|δάκου]] της ελαίας*

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 14, σελ. 289

## Εξωτερικοί σύνδεσμοι
*Κωνσταντίνος Ισαακίδης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες βιολόγοι
Κατηγορία:Μέλη της Ακαδημίας Αθηνών
Κατηγορία:Καθηγητές Γεωπονικού Πανεπιστημίου Αθηνών
Αριά

μικρογραφία|Αριά (''Quercus ilex'')
Η **αριά** (επιστ. ονομ.: ***Quercus ilex*** &ndash; **Δρυς η ίληξ**) ανήκει στην οικογένεια Fagaceae (Φηγοειδή), και στο γένος *Quercus* (Κβέρκος = Δρυς) όπου ανήκουν οι γνωστές μας βελανιδιές. 

## Γεωγραφική κατανομή
Κατανέμεται σχεδόν σ’ όλη τη Μεσόγειο, καθώς και στη Δ. Γαλλία. Ειδικότερα, στην Ανατολική λεκάνη της Μεσογείου, τα αρχέγονα δάση αριάς έχουν υποστεί σημαντικότατη υποβάθμιση από την ανθρώπινη παρουσία (υλοτομίες, εκχερσώσεις, πυρκαγιές κλπ), με αποτέλεσμα σήμερα να υπάρχουν μόνο υπολειμματικές τους μορφές. 

## Περιγραφή φυτού
Η αριά είναι αειθαλές δέντρο, που ανθίζει Απρίλιο-Μάιο και τα βελανίδια ωριμάζουν το φθινόπωρο. Το ξύλο της αποτελεί ιδανικό καυσόξυλο και χρησιμοποιείται ευρέως για την παραγωγή κάρβουνου.

## Παραπομπές


## Βιβλιογραφία
*Strid A. 1980, Φυτά του Ολύμπου.
*Strid A. & Tan K. 2002, Flora Hellenica (Vol. 1).
*Παπιομύτογλου Β. 2006, Αγριολούλουδα της Ελλάδας.
*Φοίτος Δ. & Καμάρη Γ. 2009, Μαθήματα Γεωβοτανικής.

## Εξωτερικοί σύνδεσμοι
* 
* 

Κατηγορία:Ελληνική χλωρίδα
Κατηγορία:Δρύες
Κασνέσι

Με τις ονομασίες **Κασνέσι** ή *Κάσνεσι*, **Καζνέσι** ή *Κάζνεσι*, **Καρνέσι** ή *Κάρνεσι* μπορεί να απαντώνται τα παρακάτω τοπωνύμια στην Ελλάδα:

* η Αγία Μαρίνα Βουπρασίας Ηλείας, παλιότερα γνωστή ως Κασνέσι.
* η Αγία Παρασκευή Σοφάδων Καρδίτσας, παλιότερα γνωστή ως Καζνέσι-Μαγούλα.
* η Άμπελος Καρδίτσας, παλιότερα γνωστή ως Κασνέσι.
* η Άνω Κλειτορία Αχαΐας, παλιότερα γνωστή ως Καρνέσι.
* το Καζνέσι Αττικοβοιωτίας, οικισμός καταργημένος από το 1940 ευρισκόμενος εγγύς του χωριού [άγια Βοιωτίας.
* τα Κατσαϊταίικα Λεοντίου Αχαΐας, οικισμός που δημιουργήθηκε στη θέση του παλιού εγκαταλελειμμένου χωριού Κασνέσι.
* το Μαυρονέρι Βοιωτίας, παλιότερα γνωστό ως Κασνέσι.
* το Πράσινο Αρκαδίας, παλιότερα γνωστό ως Ξηροκαμπιά και πιο παλιά ως Καρνέσι.

## Δείτε επίσης
* η Καρυά Πετροχωρίου Αχαΐας, παλιότερα γνωστή ως Καζνεσαίικα.
* το Κασνεσάκι Αχαΐας, οικισμός που αναφέρεται στην απογραφή της *Expédition scientifique de Morée*.

Κατηγορία:Αποσαφηνίσεις ελληνικών τοπωνυμίων
Α.Ε.Κ. (ράγκμπι ανδρών)

Το **τμήμα ράγκμπι της ΑΕΚ** είναι ελληνική ομάδα Ράγκμπι λιγκ που ανήκει στον ομώνυμο σύλλογο και αγωνίζεται στα πρωταθλήματα Ράγκμπι Λιγκ δεκατριών και εννέα παικτών. Ιδρύθηκε το 2017 και αποτελεί μία από τις κορυφαίες ομάδες της χώρας, αφού  σε δύο συμμετοχές μετράει ήδη ισάριθμα νταμπλ (2018, 2019). Από τη σεζόν 2019-20 θα αγωνίζεται στην Rugby League Association. Ωστόσο η πρώτη της χρονιά στη νέα αυτή διοργάνωση δεν θα είναι και η τυχερή της, αφού η σεζόν 2019-20 ακυρώθηκε για υγειονομικούς λόγους. Στη παρθενική του συμμετοχή στο πρωταθλημα εννέα παικτών, το τμήμα ράγκμπι της Α.Ε.Κ. κατέκτησε το πρώτο πρωτάθλημα στην ιστορία του στην 5η και τελευταία αγωνιστική του πρωταθλήματος που πραγματοποιήθηκε στον Ασπρόπυργο. Η Α.Ε.Κ. κέρδισε τα τρία από τα πέντε αυτόνομα τουρνουά που πραγματοποιήθηκαν αήττητη, καταλαμβάνοντας την πρώτη θέση στην γενική βαθμολογία. Το 2019 η ομάδα rugby league της Α.Ε.Κ. συμμετείχε στο Ευρωπαϊκό Κύπελλο 9's που διεξήχθη στο γήπεδο της Νίκαιας και έφτασε μέχρι το τελικό όπου αντιμετώπισε την πρωταθλήτρια Ιταλίας Gladiatori Roma γνωρίζοντας την ήττα με σκορ 12-4. Την σεζόν 2022-23 η Α.Ε.Κ. επικράτησε με 24-20 των Aris Eagles και κατέκτησε το Πρωτάθλημα Ράγκμπι Δυτικής Περιφέρειας που είναι το 5o τρόπαιο του «Δικεφάλου» στην ιστορία του αθλήματος.

## Τίτλοι και Διακρίσεις
***1** **[[Πρωτάθλημα Ελλάδας ράγκμπι λιγκ ανδρών|Πρωτάθλημα Ράγκμπι Δυτικής Περιφέρειας]] :** 2023
***2** **[[Πρωτάθλημα Ελλάδας ράγκμπι λιγκ ανδρών|Πρωταθλήματα ΧΙΙΙ]] :** 2018, 2019
***2 [[Πρωτάθλημα Ελλάδας ράγκμπι λιγκ ανδρών|Πρωταθλήματα Ανάπτυξης 9's]] :** 2018, 2019 
* **[[Πρωτάθλημα Ελλάδας ράγκμπι λιγκ ανδρών|Πρωτάθλημα GRLA]] :** 
***Φιναλίστ (1)*: 2025

## Ρόστερ
Η ομάδα όπως ήταν στις   

### Διοίκηση και τεχνικό επιτελείο

## Παραπομπές


## Πηγες
*http://eomop.gr/category/rugby-league/
*https://www.onsports.gr/spor/story/629243/aek-protathlitria-sto-ragkmpi-photo
*https://www.aek.gr/megali-niki-10-40-kai-proto-vima-gia-ton-titlo/
*https://cityview.com.gr/tmima-ragkmpi-dimioyrgise-i-aek/19439
*https://www.enwsi.gr/1305270/aek/erasitexniki/to-sikose-i-aekara-kai-sto-ragkmpi-nikise-ston-teliko-24-20-toys-aris-eagles.html

## Εξωτερικοί σύνδεσμοι

* Α.Ε.Κ. - Επίσημος Δικτυακός Τόπος  
* https://m.facebook.com/yellowblacktanks/
* https://www.aek.gr/rugby-league/

Ραγκμπι
Α.Ε.Κ.
Ζοζέφ Μαρί Ζακάρ

Ο **Ζοζέφ Μαρί Ζακάρ** (γαλλικά: *Joseph Marie Jacquard*, 7 Ιουλίου 1752 - 7 Αυγούστου 1834), πραγματικό όνομα **Ζοζέφ Μαρί Σαρλ**, ήταν Γάλλος υφαντής και έμπορος. Είναι ιδιαίτερα γνωστός για τον προγραμματιζόμενο αργαλειό που εφηύρε (Αργαλειός του Ζακάρ), το 1804, ο οποίος με τη σειρά του έπαιξε σημαντικό ρόλο σε άλλες προγραμματιζόμενες μηχανές, όπως μία πρώιμη μορφή του ψηφιακού μεταγλωττιστή, που χρησιμοποιήθηκε από την IBM, ώστε να ξεκινήσει τον σχεδιασμό του σημερινού υπολογιστή.

## Παραπομπές


## Περαιτέρω ανάγνωση
* 
* 
*

## Εξωτερικοί σύνδεσμοι
* Joseph Marie Jacquard 

Κατηγορία:Γάλλοι εφευρέτες
Hail to the King (τραγούδι)

Το **Hail to the King** είναι ένα τραγούδι του αμερικανικού metal συγκροτήματος Avenged Sevenfold, το οποίο συμπεριλήφθηκε στον ομώνυμο δίσκο του 2013. Την ίδια χρονιά κυκλοφόρησε και ως single το πρώτο για αυτόν τον δίσκο, το οποίο έφτασε έως το νούμερο 1 του αμερικανικού Billboard *Mainstream Rock* και το νούμερο 83 του Hot 100. Το διαδικτυακό περιοδικό *[[Loudwire]]*, το κατέταξε 7ο, ανάμεσα στα 10 Καλύτερα Rock Τραγούδια του 2013. Την ίδια χρόνια παίχτηκε και πρώτη φορά live, στο Ford Festival Park, στο Ουισκόνσιν.

## Παραπομπές


## Εξωτερικοί σύνδεσμοι
*

Κατηγορία:Τραγούδια του 2013
Κατηγορία:Singles του 2013
Κατηγορία:Τραγούδια των Avenged Sevenfold
Κατηγορία:Singles της Warner Bros. Records
Ισονιαζίδη/πυριδοξίνη/σουλφαμεθοξαζόλη/τριμεθοπρίμη

**Το Ισονιαζίδη/πυριδοξίνη/σουλφαμεθοξαζόλη/τριμεθοπρίμη** (**INH/Β6/CTX**) είναι ένα συνδυαστικό φάρμακο για την πρόληψη των ευκαιριακών λοιμώξεων σε HIV/AIDS. Συνδυάζει ισονιαζίδη, πυριδοξίνη, σουλφαμεθοξαζόλη και τριμεθοπρίμη. Συγκεκριμένα, χρησιμοποιείται για την πρόληψη της φυματίωση, τοξοπλάσμωση, πνευμονία, ελονοσία, και ισοσπορίαση. Λαμβάνεται από το στόμα.

Οι παρενέργειες μπορεί να περιλαμβάνουν δυσκολία στη συγκέντρωση, μούδιασμα, έμετο, εξάνθημα. Σοβαρές παρενέργειες μπορεί να περιλαμβάνουν προβλήματα με το ήπαρ. Προσοχή μπορεί να απαιτείται σε άτομα με ανεπάρκεια G6PD . Αν και δεν έχει μελετηθεί επαρκώς, η χρήση κατά την εγκυμοσύνη φαίνεται να μη δημιουργεί προβλήματα.

Βρίσκεται στον Κατάλογο Βασικών Φαρμάκων του Παγκόσμιου Οργανισμού Υγείας, με τα πιο αποτελεσματικά και ασφαλή φάρμακα που απαιτούνται σε ένα σύστημα υγείας. Ένας χρόνος φαρμακευτικής αγωγής εκτιμάται ότι κοστίζει περίπου 15 δολάρια Η.Π.Α. στον αναπτυσσόμενο κόσμο το 2016. Ενώ στα οφέλη περιλαμβάνεται η λήψη λιγότερων χαπιών, δεν είναι σαφές αν αυτή η εκδοχή επηρεάζει τη  συμμόρφωση των ασθενών στη θεραπεία. Άλλες μελέτες, ωστόσο, έχουν δείξει ότι τα συνδυαστικά φάρμακα αποδεικνύονται χρήσιμα για αυτό το σκοπό.

## Παραπομπές


Κατηγορία:Αντιμολυσματικοί παράγοντες
Κατηγορία:Βασικά Φάρμακα του Παγκόσμιου Οργανισμού Υγείας
Unholy Confessions

To **Unholy Confessions** είναι ένα τραγούδι του αμερικανικού συγκροτήματος Avenged Sevenfold, το οποίο συμπεριλήφθηκε στον δεύτερο δίσκο τους *[[Waking the Fallen]]*, του 2003. Την ίδια χρονιά κυκλοφόρησε και ως single, το οποίο ήταν το πρώτο τραγούδι του σχήματος που έλαβε δημοσιότητα εξ αιτίας των πολλών προβολών του στο MTV2's Headbangers Ball. Πρόκειται για ένα από τα γνωστότερα τραγούδια του σχήματος. Και είναι ένα από τα πιο πολυερμηνευμένα τραγούδια του σε ζωντανές εμφανίσεις τους. 

## Παραπομπές


## Εξωτερικοί σύνδεσμοι
* Unholy Confessions  στο MetroLyrics.com

Κατηγορία:Τραγούδια του 2003
Κατηγορία:Singles του 2003
Κατηγορία:Τραγούδια των Avenged Sevenfold
Α.Ε.Κ. (άρση βαρών)

Το **τμήμα Άρσης Βαρών - Powerlifting της ΑΕΚ** ιδρύθηκε το 2016. Έχει κατακτήσει 1 πρωτάθλημα Powerlifting Ανδρών, 1 πρωτάθλημα Powerlifting Εφήβων και 1 πρωτάθλημα Powerlifting Παίδων.

## Τίτλοι και Διακρίσεις
*Πρωτάθλημα Ελλάδας Δυναμικού Τριάθλου Powerlifting Ανδρών (1): 2017

### Τίτλοι υποδομών
*Πρωτάθλημα Ελλάδας Δυναμικού Τριάθλου Powerlifting Εφήβων (1): 2017
*Πρωτάθλημα Ελλάδας Δυναμικού Τριάθλου Powerlifting Παίδων (1): 2017

## Διοίκηση και τεχνικό επιτελείο

## Ατομικές Διακρίσεις
14η θέση στο Ευρωπαϊκό Πρωτάθλημα Δυναμικού Τριάθλου το 2017 (Παναγιώτης Περέντης).

Χρυσό μετάλιο στο Open στην Πανελλήνια Λίγκα Δυναμικού Τριάθλου το 2018 (Νίκος Σαλίβερος).

Χρυσό μετάλιο στο Squat στην Πανελλήνια Λίγκα Δυναμικού Τριάθλου το 2018 (Νίκος Σαλίβερος).

Χρυσό μετάλιο στο Deadlift στην Πανελλήνια Λίγκα Δυναμικού Τριάθλου το 2018 (Νίκος Σαλίβερος).

Χάλκινο μετάλιο στον Πάγκο στην Πανελλήνια Λίγκα Δυναμικού Τριάθλου το 2018 (Νίκος Σαλίβερος).

Χρυσό μετάλιο στην Άρση Θανάτου στο Πανελλήνιο Πρωτάθλημα Δυναμικού Τριάθλου το 2019 (Ροβέρτος Παπαναστασίου).

Χρυσό μετάλιο στην Άρση Θανάτου στο Πανελλήνιο Πρωτάθλημα Powerlifting το 2019 (Παναγιώτης Περέντης).

## Πηγές

* https://www.aek1924.gr/2017/11/26/panigyrise-protathlima-arsi-varon-tis-aek/

## Παραπομπές


## Εξωτερικοί σύνδεσμοι
*Επίσημη σελίδα του τμήματος στο Facebook
*Α.Ε.Κ. - Επίσημος Δικτυακός Τόπος  
*http://weightlifting.gr/



Αρση βαρων
Α.Ε.Κ.
Without Me (τραγούδι του Eminem)

To **Without Me** είναι ένα τραγούδι του Αμερικανού ράπερ Eminem, το οποίο συμπεριλήφθηκε στο τέταρτο άλμπουμ του, ονόματι *[[The Eminem Show]]*, το 2002. Το κομμάτι κυκλοφόρησε και ως single, το πρώτο από αυτόν τον δίσκο. Πρόκειται για ένα από τα πιο επιτυχημένα single του καλλιτέχνη, φτάνοντας έως το νούμερο 2 των αμερικανικών *[[Billboard Hot 100]]*, συνολικά έφτασε στο νούμερο 1 στα charts δεκαπέντε χωρών. Είναι ένα από τα πιο αναγνωρίσιμα κομμάτια του Eminem, το οποίο συμπεριλήφθηκε και στον compilation δίσκο *Curtain Call: The Hits* (2005), επίσης, συμπεριλήφθηκε και στο soundtrack της ταινίας *[[Suicide Squad (ταινία)|Suicide Squad]]* (2016). 

## Παραπομπές


## Εξωτερικοί σύνδεσμοι
*

Κατηγορία:Τραγούδια του 2002
Κατηγορία:Singles του 2002
Κατηγορία:Τραγούδια του Eminem
Κατηγορία:Singles της Shady Records
Κατηγορία:Singles της Aftermath Entertainment
Κατηγορία:Singles της Interscope Records
Κατηγορία:Νούμερο 1 singles στην Αυστρία
Αδόλφος Α΄ του Λα Μαρκ

Ο **Αδόλφος Α΄**, γερμ. Adolf I (π. 1182 - 28 Ιουνίου 1249) από τον Οίκο του Λα Μαρκ ήταν 1ος κόμης του Λα Μαρκ (1198-1249). 

## Βιογραφία
Ήταν γιος του Φρειδερίκου Α΄ κόμη του Μπεργκ-Άλτενα και της Αλβεράντις, κόρης του Ράινερ φον Κρήκενμπεκ-Μίλενντονκ. Ο πατέρας του είναι ο ιδρυτής κλάδου, πλάγιου του Οίκου του Μπεργκ. Ο Αδόλφος Α΄ έδωσε το όνομα στον κλάδο.

### Το έτος γέννησής του
Η "Μεσαιωνική Γενεαλογία" δίνει το έτος 1199, αλλά το 1198 ο πατέρας του έκτισε τον πύργο Λα Μαρκ -κοντά στο Χαμ- για τον γιο του. Το έτος της γέννησής του είναι πριν το 1194: το 1194 υπέγραψε ως μάρτυς ένα καταστατικό, άρα ήταν ενήλικας· η ενηλικίωση στη μεσαιωνική Γερμανία γινόταν το 12ο-15ο έτος, όπου μπορούσε ένας να φέρει όπλα ή να πολεμά, άρα ο Αδόλφος Α΄ γεννήθηκε πριν το 1179/82. Στο έργο του Ρούντολφ Σούλτσε "Η κομητεία του Λα Μαρκ" αναφέρεται το έτος 1164, αλλά αυτό δεν ταιριάζει με τα έτη των γονιών του.

Ο πατέρας του απεβίωσε το 1198/99 και ο Αδόλφος Α΄ έγινε κόμης του Άλτενα & Κρίκενμπεκ. Αν ανελάμβανε ανήλικος θα είχε επίτροπο, αλλά στα καταστατικά υπογράφει μόνος του. Το 1202 υπογράφει ως "Adolfus puer comes de Marke", όπου το puer σημαίνει νέος, αλλά και μαθητευόμενος ιππότης. Το 1205 υπογράφει ως "Adolphus comes de Marka", που σημαίνει ότι η μαθητεία είχε τελειώσει. Αυτό γινόταν στο 20ο-21ο έτος, οπότε οι μαθητευόμενοι γινόταν ιππότες. Αν λοιπόν το 1203-04 ήταν 20-21 ετών, γεννήθηκε το 1283. 

#### Ως ενήλικος
Διαδέχθηκε τον πατέρα του ως κόμης του Άλτενα & Κρίκενμπεκ και επιμελητής (reeve) των μονών Κάππενμπεργκ και (Έσσεν-)Βέρντεν. Ο πατέρας του απέκτησε τη μαρκιωνία Όμπερχοφ από τον αρχιεπίσκοπο της Κολωνίας ή από τους ευγενείς Ρύντενμπεργκ και έκτισε τον πύργο Μπεργκ, όπου έγινε η έδρα του Αδόλφου Α΄ και έτσι απεκαλείτο "φον Ντερ Μαρκ". 

Όπως και οι υπόλοιποι του Οίκου του βρέθηκε στη διαμάχη για τη Γερμανική διαδοχή. Το 1212 αποφάσισε να υποστηρίξει τους Στάουφεν. Το 1225 είχε γίνει αποδεκτός ως υποτελής του Γερμανού βασιλιά και του αρχιεπισκόπου της Κολωνίας. Η διαμάχη του εξαδέλφου του Φρειδερίκου κόμη του Ίζενμπεργκ με τον Ένγκελμπερτ Β΄ αρχιεπίσκοπο της Κολωνίας τελείωσε όταν ο δεύτερος φονεύτηκε μάλλον από τον πρώτο. Τότε ο κόμης καταδικάστηκε και εκτελέστηκε παραδειγματικά, ενώ το μεγαλύτερο μέρος του Ίζενμπεργκ δόθηκε στον Αδόλφο Α΄. Έτσι οι περισσότερες γαίες των Μπεργκ, που είχαν διαιρεθεί το 1180 μεταξύ του πρεσβύτερου κλάδου (που έλαβε το Ίζενμπεργκ) και του νεότερου (που έλαβε την Άλτενα) ενώθηκαν το 1226. Ο Αδόλφος Α΄ στη νέα κομητεία έδωσε το όνομα Λα Μαρκ και πρωτεύουσα ήταν η πόλη Χαμ.

Το 1249 απεβίωσε και τάφηκε στο αββαείο Κάππενμπεργκ. Τον διαδέχθηκε ο γιος του Ένγκελμπερτ Α΄.

## Οικογένεια
Νυμφεύτηκε μία αγνώστου ονόματος γυναίκα και είχε τέκνα:
* Ένγκελμπερτ Α΄ απεβ. 1277, κόμη του Λα Μαρκ.
* Όθων, μέλος του Συλλόγου (canon) του καθεδρικού της Λιέγης.
* Αδελαΐδα, παντρεύτηκε τον Ιωάννη Α΄ κόμη του Σπόνχαϊμ-Στάρκενμπουργκ.

## Αναφορά σε πηγές


Κατηγορία:Οίκος του Λα Μαρκ
Νιγκέλα Λόσον

Η **Ναϊτζέλλα Λούση Λώσον** (Nigella Lucy Lawson) (6 Ιανουαρίου 1960) είναι Αγγλίδα δημοσιογράφος, παρουσιάστρια, τηλεοπτική προσωπικότητα και συγγραφέας βιβλίων μαγειρικής. Είναι η κόρη του Νάιτζελ Λώσον, πρώην υπουργός Οικονομικών, και της Βανέσα Λώσον, της οποίας η οικογένεια ήταν ιδιοκτήτρια της επιχείρησης J. Lyons and Co.

Παρακολούθησε το σχολείο Godolphin and Latymer School στο Λονδίνο. Μετά την αποφοίτησή της από το Lady Margaret Hall του Πανεπιστημίου της Οξφόρδης, η Λώσον άρχισε να εργάζεται ως αναθεωρητής βιβλίων και κριτικός εστιατορίων. Αργότερα, το 1986, θα γίνει αναπληρωτής λογοτεχνικός συντάκτης στην εφημερίδα The Sunday Times. Στη συνέχεια ξεκίνησε μια καριέρα ως ανεξάρτητος δημοσιογράφος, γράφοντας για αρκετές εφημερίδες και περιοδικά. Το 1998 εκδόθηκε το πρώτο της βιβλίο μαγειρικής, με τίτλο ''How To Eat'', και πούλησε 300.000 αντίτυπα με αποτέλεσμα να γίνει best-seller. Το 2000, εκδόθηκε το δεύτερο βιβλίο της, με τίτλο *How to Be a Domestic Goddess*, κερδίζοντας έτσι το Βρετανικό Βραβείο Βιβλίου για τον Συγγραφέα της Χρονίας.

Το 1999 φιλοξένησε τη δική της σειρά μαγειρικής, με τίτλο *Nigella Bites*, στο Channel 4, συνοδευόμενη από ένα ακόμα best-seller βιβλίο μαγειρικής. Η Λώσον, με τη τηλεοπτική εκπομπή *Nigella Bites*, κέρδισε το Guild of Food Writers Award. Το 2005 η πρωινή τηλεοπτική της εκπομπή, με τίτλο *Nigella*, που φιλοξενούσε το κανάλι ITV, ήρθε αντιμέτωπη με αρνητική κριτική και ακυρώθηκε αφού σημείωσε χαμηλή βαθμολογία. Το 2006 φιλοξένησε την εκπομπή *Nigella Feasts*, στο Food Network, στις Ηνωμένες Πολιτείες. Ακολούθησε η τριμερής σειρά, *Nigella's Christmas Kitchen*, στο BBC Two, στο Ηνωμένο Βασίλειο, που οδήγησε, το 2007, στην ανάθεση της εκπομπής *Nigella Express* στο BBC Two. Η δικιά της σειρά μαγειρικών σκευών, *Living Kitchen*, έχει αξία 7 εκατομμυρίων λιρών στερλίνας, και έχει πουλήσει περισσότερα από 3 εκατομμύρια βιβλία μαγειρικής παγκοσμίως μέχρι σήμερα.

## Παραπομπές


## Εξωτερικοί σύνδεσμοι
* 

Κατηγορία:Άγγλοι δημοσιογράφοι
Ένγκελμπερτ Α΄ του Λα Μαρκ

Ο **Έγκελμπερτ Α΄**, γερμ. Egelbert I (απεβ. 16 Νοεμβρίου 1277) από τον Οίκο του Λα Μαρκ ήταν κόμης του Λα Μαρκ (1249-77).

## Βιογραφία
Ήταν γιος του Αδόλφου Α΄ κόμη του Λα Μαρκ· το όνομα της μητέρας του είναι άγνωστο.

Το 1249 διαδέχθηκε τον πατέρα του, αλλά ο αδελφός του Όθων, μέλος του Συλλόγου (canon) του καθεδρικού της Λιέγης, επέστρεψε και ζήτησε μερίδιο. Ο Έγκελμπερτ Α΄ του παραχώρησε τα κάστρα Αλτένα και Μπλάνκενσταϊν με τις γύρω περιοχές· ο Όθων απεβίωσε χωρίς άρρεν τέκνο και τα κάστρα επέστρεψαν στον Έγκελμπερτ Α΄ το 1262.

Κατά τα πρώτα έτη της εξουσίας του ήλθε σε διαμάχη με τον Ένγκελμπερτ αρχιεπίσκοπο της Κολωνίας. Έγιναν διάφορες μάχες και ο καθένας ερήμωνε την περιοχή του άλλου, ως το 1265 που έκαναν ειρήνη. Αυτή εξασφαλίστηκε με τον γάμο του κόμη με την ανιψιά του αρχιεπισκόπου. Το 1262 ο Ένγκελμπερτ Β΄ και ο Γουλιέλμος Δ΄ κόμης του Γύλιχ ήλθαν σε βοήθεια των Τευτόνων ιπποτών κατά την πολιορκία του Κένιγκσμπερκ.

Το 1274 ο αρχιεπίσκοπος απεβίωσε και ο διάδοχός του Ζίγκφριντ Β΄ του Βέστερμπουρκ προσπάθησε να επεκτείνει την επιρροή του στη Βεστφαλία και τη Ρηνανία. Οι άρχοντες της περιοχής αντιπαρατέθηκαν και έκαναν συμμαχία το 1277 με αρχηγό τον Σίμωνα Α΄ επίσκοπο του Παντερμπόρν· ο Ένγκελμπερτ Α΄ εισήλθε στη συμμαχία.

Αργότερα το ίδιο έτος, καθώς ταξίδευε κοντά στο Τέκλενμπουρκ, του επιτέθηκε ο Χέρμαν κόμης του Λον, τον τραυμάτισε και τον κράτησε αιχμάλωτο στο κάστρο Μπέντεβοορτ. Ο Ένγκελμπερτ Α΄ απεβίωσε από τα σοβαρά τραύματά του και τάφηκε στο αββαείο Κάπενμπερκ. Τον διαδέχθηκε ο γιος του Έμπερχαρντ Α΄.

## Οικογένεια
Νυμφεύτηκε πρώτα την Κουνιγκούντε του Μπλίσκαστελ και είχε τέκνο:
* Έμπερχαρντ Β΄  π. 1255-1308, κόμης του Λα Μαρκ.

Έπειτα έκανε δεύτερο γάμο με την Ελισάβετ του Βάλκενμπουρκ, ανιψιά του Ένγκελμπερτ αρχιεπισκόπου της Κολωνίας.
* Αδελαΐδα, παντρεύτηκε τον Όθωνα κόμη της Κλέβης.

## Πηγές
* Wilhelm Crecelius (1877), "Engelbert I., Graf von der Mark", Allgemeine Deutsche Biographie (ADB) (in German), 6, Leipzig: Duncker & Humblot, pp. 125–126

## Παραπομπές σε πηγές


Κατηγορία:Οίκος του Λα Μαρκ
Moth into Flame

To **Moth into Flame** είναι τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον δέκατο δίσκο τους, *[[Hardwired... to Self-Destruct]]*, το 2016. Την ίδια χρονιά το τραγούδι κυκλοφόρησε και ως single, το δεύτερο από τον συγκεκριμένο δίσκο. Το single κατάφερε και εισήλθε σε διάφορα charts, όπως τα αμερικανικά *[[Billboard]]* Mainstream Rock, φτάνοντας το νούμερο 5. Στις 26 Σεπτεμβρίου του 2006, παίχτηκε για πρώτη φορά live, εκτέλεση που ανέβηκε, αργότερα, στο επίσημο κανάλι της μπάντας, στο YouTube.

Το κομμάτι ήταν το επίσημο μουσικό θέμα του ELEAGUE, του αμερικανικού καναλιού TBS και για τις δύο σεζόν, καθώς και για το ELEAGUE Major 2017. Το κομμάτι ερμηνεύθηκε ζωντανά και στην 59 Τελετή των Grammy, στις 12 Φεβρουαρίου του 2017, στην οποία συμμετείχε και η Lady Gaga. Ο Τζέιμς Χέτφιλντ, δήλωσε πως έμπνευση για αυτό το κομμάτι ήταν η Amy Winehouse, αφότου πρώτα είδε την αμερικανική ταινία *Amy* (2015), βασισμένη στη ζωή της θανούσας καλλιτέχνιδας. 

## Παραπομπές


## Εξωτερικοί σύνδεσμοι
* Moth into Flame στο Επίσημο κανάλι των Metallica στο YouTube

Κατηγορία:Τραγούδια του 2016
Κατηγορία:Singles του 2016
Κατηγορία:Τραγούδια των Metallica
Κατηγορία:Αγγλόφωνα τραγούδια
Τάρταρης

Ο **Τάρταρης** είναι βουνό της Πελοποννήσου στο Νομό Αχαΐας, ευρισκόμενο στο σημείο περίπου όπου τέμνονται τα διοικητικά όρια των δημοτικών ενοτήτων Αροανίας, Κλειτορίας (Λευκασίου) και Παΐων του «καλλικρατικού» Δήμου Καλαβρύτων. Έχει υψόμετρο 1.425 μέτρα.

Πρόκειται για παραφυάδα του Ερύμανθου. Ο ορεινός όγκος του σχηματίζεται με επέκταση μετά τον αυχένα του Πριόλιθου και προς τα νότια της κορυφής Ζέμπη ή Ζέμπι. Περιμετρικά των πλαγιών του βρίσκονται τα χωριά: Δρυμός, Αροανία (Σοπωτό), Κλείτωρ, Άνω και Κάτω Χόβολη. Από τις τις ανατολικές πλαγιές του πηγάζει ο μικρός χείμαρρος Κλείτορας ενώ από τις δυτικές ο Αροάνιος ποταμός. 

Στην κορυφή του βρίσκεται το *[[Κάστρο του Τάρταρη]] ή Κάστρο του Σοπωτού*, Φράγκικη οχύρωση του 13ου αιώνα, ελάχιστα απομεινάρια του οποίου σώζονται σήμερα.

## Παραπομπές


## Πηγές
* 
* Γεώργιος Παπανδρέου, ''Ιστορία των Καλαβρύτων*, επιμέλεια: Δημήτρης Σ. Αβραμίδης, Έκδοση της Κοινωφελούς Δημοτικής Επιχείρησης Πολιτιστικής και Κοινωνικής Ανάπτυξης και Ποιότητας Ζωής Δήμου Καλαβρύτων (ΔΕΠΑΠΟΖ), Καλάβρυτα 2011, Δεύτερη Έκδοση. ISBN 978-960-89356-3-1. (α' έκδοση: 1928)*
* 

## Εξωτερικοί σύνδεσμοι
* Κάστρο Τάρταρη ή Κάστρο Σοπωτού. kastra.eu. Ανακτήθηκε: 15/12/2017.
* Τάρταρης. exploring-greece.gr. Ανακτήθηκε: 15/12/2017.
* «Φυσικό Περιβάλλον. Τα βουνά της Ελλάδας». pezoporia.gr. Ανακτήθηκε: 15/12/2017.
* Χάρτης της περιοχής. topoguide.gr. Ανακτήθηκε: 15/12/2017.
* Χάρτης της περιοχής. toponavigator.com. Ανακτήθηκε: 15/12/2017.

Κατηγορία:Βουνά της Αχαΐας
Κατηγορία:Δήμος Καλαβρύτων
Ελίζαμπεθ Μος

H **Ελίζαμπεθ Μος** (αγγλικά: *Elisabeth Singleton Moss*, 24 Ιουλίου 1982)  είναι Αμερικανίδα ηθοποιός.

## Καριέρα
μικρογραφία|319x319εσ|Η Μος με τον σύζυγό της, Φρεντ Άρμισεν, το 2009
Έχει κερδίσει μία Χρυσή Σφαίρα και ένα βραβείο Satellite καλύτερης ηθοποιού για την ερμηνεία της στην τηλεοπτική σειρά *Top of the Lake* το 2013.

Επιπλέον, έχει κερδίσει δύο Βραβεία Σωματείου Ηθοποιών για τη σειρά *[[Mad Men]]*: ένα καλύτερης ηθοποιού και ένα μαζί με όλο το καστ. Επίσης, έλαβε ένα βραβείο Emmy και δεύτερη Χρυσή Σφαίρα για τη σειρά *[[The Handmaid's Tale (τηλεοπτική σειρά)|The Handmaid's Tale]]*.

Στον κινηματογράφο, έχει παίξει σε ταινίες όπως: *[[Το Κορίτσι που άφησα πίσω]]*, *Τα μάθατε για τους Μόργκαν; ,* *[[Το Τετράγωνο (ταινία)|Το Τετράγωνο]]*, Ο αόρατος άνθρωπος(2020).
## Φιλμογραφία

### Κινηματογράφος

### Τηλεόραση

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Βραβευμένοι με Χρυσή Σφαίρα
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Ένγκελμπερτ Β΄ του Λα Μαρκ

Ο **Ένγκελμπερτ Β΄**, γερμ. Engelbert II (1275 - 18 Ιουλίου 1328) από τον Οίκο του Λα Μαρκ ήταν κόμης του Λα Μαρκ και κόμης (συζυγικώ δικαιώματι) του Άρενμπεργκ.

## Βιογραφία
Ήταν γιος του Έμπερχαρντ Α΄ κόμη του Λα Μαρκ και της Ίρμγκαρτ των Λίμπουργκ, κόρης του Αδόλφου Ζ΄ κόμη του Μπεργκ.

Το 1308 διαδέχθηκε τον πατέρα του και συνέχισε τις προσπάθειες εκείνου να κρατήσει ανεξάρτητο το Λα Μαρκ. Αυτό τον ανάγκασε να συγκρουστεί με τον Ερρίκο Β΄ αρχιεπίσκοπο της Κολωνίας, ο οποίος κυριαρχούσε στο δουκάτο της Βεστφαλίας. Επίσης με τον Λουδοβίκο Β΄ επίσκοπο του Μύνστερ, ο οποίος εισέβαλε στο Χαμ το 1323, έπεσε στα χέρια του Ένγκελμπερτ Β΄ και δεν ελευθερώθηκε παρά μόνο αφού κατέβαλε 5.000 αργυρά μάρκα ως λύτρα, ένα μεγάλο ποσό.

Κατά τη διαμάχη του Φρειδερίκου Α΄ των Αψβούργων δούκα της Αυστρίας με τον Λουδοβίκο Δ΄ των Βίττελσμπαχ δούκα της Βαυαρίας για το βασίλειο της Γερμανίας, ο κόμης συμμάχησε προσωρινά με τον αρχιεπίσκοπο της Κολωνίας, φίλο του Φρειδερίκου Α΄. Αργότερα άλλαξε συμμαχία και υποστήριξε τον Λουδοβίκο Β΄, πράγμα που έφερε σε τόσο δύσκολη θέση τον αρχιεπίσκοπο, που αναγκάστηκε να ζητήσει ανακωχή. 

Χορήγησε στην πόλη του Μπόχουμ τον καταστατικό χάρτη προνομίων, που υπέγραψε στο κάστρο Μπλάνκενσταϊν το 1321.

## Οικογένεια
Νυμφεύτηκε το 1299 τη Μέχτιλντε, κόρη και κληρονόμο του Ιωάννη κόμη του Άρενμπεργκ και είχε τέκνα:
* Αδόλφος Β΄ απεβ. 1347, κόμης του Λα Μαρκ.
* Ένγκελμπερτ Γ΄ 1304-1368, αρχιεπίσκοπος της Κολωνίας.
* Έμπερχαρντ Α΄  απεβ. 1387, κόμης του Άρενμπεργκ.
** Έμπερχαρντ Β΄ τού Άρενμπεργκ.
*** Ιωάννης του Άρενμπεργκ.
**** Ροβέρτος Α΄  του Σεντάν.
**** Γουλιέλμος Α΄  του Λα Μαρκ.
* Ματίλντε.
* Ίρμγκαρτ απεβ. 1360, παντρεύτηκε τον Όθωνα κύριο του Λίππε.
* Αικατερίνη απεβ. 1360.
* Μαργαρίτα.
* Ριχάρντις.

## Αναφορές σε πηγές


Κατηγορία:Οίκος του Λα Μαρκ
Έμπερχαρντ Α΄ του Μαρκ

Ο **Έμπερχαρτ Α΄**, γερμ. Eberhart I (π. 1255 - 1308) από τον Οίκο του Μαρκ ήταν κόμης του Μαρκ (1277-1308).

## Βιογραφία
Ήταν γιος του Ένγκελμπερτ Α΄ κόμη του Λα Μαρκ και της Κουνιγούνδης του Μπλίσκαστελ.

Το 1277 ο Χέρμαν, κόμης του Λουν απήγαγε τον πατέρα του, όταν αυτός ταξίδευε κοντά στο Τέκλενμπουργκ και τον φυλάκισε στο κάστρο Μπρέντεφορτ, όπου αργότερα ο Ένγκελμπερτ Α΄ απεβίωσε από τα σοβαρά τραύματά του. Το επόμενο έτος ο Έμπερχαρντ Α΄ πήρε εκδίκηση και κατέλαβε το κάστρο.

Εισήλθε στη συμμαχία εναντίον της επέκτασης του αρχιεπισκόπου της Κολωνίας. Μετά τη νίκη το 1288 στη μάχη του Βόρινγκεν, κέρδισε την ανεξαρτησία της κομητείας του Μαρκ από την αρχιεπισκοπή και επίσης έλαβε το Μπράκελ, το Βεστχόφεν και το Βάλτροπ.

## Οικογένεια
Νυμφεύτηκε πρώτα την Ίρμγκαρντ του Λίμπουργκ, κόρη του Αδόλφου Ζ΄, κόμη (συζυγικώ δικαιώματι) του Μπεργκ. Η Ίρμγκαρντ απεβίωσε το 1294 και ο Έμπερχαρντ Α΄ έκανε δεύτερο γάμο με τη Μαρία, κόρη του Άρνολντ Ε΄, κόμη του Λουν. Από τους γάμους του είχε τέκνα:
* Μαργαρίτα, παντρεύτηκε τον Γκέρχαρντ του Κατσενέλνμπογκεν.
* Κουνιγούνδη, παντρεύτηκε τον Ντίντεριχ του Χάινσμπεργκ-Μπλάνκενμπουργκ.
* Ίρμγκαρντ.
* Ένγκελμπερτ Β΄ 1275-1328, κόμης του Μαρκ.
* Κορράδος απεβ. 1353, νυμφεύτηκε την Ελισάβετ της Κλέβης.
* Αικατερίνη, ηγουμένη του αββείου του Φρέντενμπεργκ.
* Αδόλφος Β΄ 1288-1344, επίσκοπος της Λιέγης.
* Ριχάρδη, παντρεύτηκε τον Ιωάννη Γ΄ του Ράιφερσαϊντ-Μπέντμπουργκ.
* Ιωάννα, παντρεύτηκε τον Φίλιππο Ε΄ του Ράιφερσαϊντ-Βίλντενμπεργκ.
* Ένγκελμπερτ Α΄, κύριος του Λόβερνταλ.

## Πηγές
* "Lower Rhine Nobility" Archived 2011-07-04 at the Wayback Machine. Medieval Lands Project, "Chapter 12, Grafen von der Mark". Accessed March 2, 2010

## Παραπομπές σe πηγές


Κατηγορία:Κόμητες της Γερμανίας
Cosmote History

250px|thumb|right|Παλιό λογότυπο (2016-2025)

Το **Cosmote History** είναι ελληνικό συνδρομητικό κανάλι της COSMOTE TV η οποία ανήκει στον ΟΤΕ. Ξεκίνησε στις 22 Ιανουαρίου 2016 ως *ΟΤΕ History*. Το κανάλι εκπέμπει στην COSMOTE TV μέσω δορυφόρου και μέσω ευρυζωνικής σύνδεσης. Το κανάλι έχει ως κύρια προτεραιότητα τα ντοκιμαντέρ για την ιστορία, τον πολιτισμό, τους ανθρώπους και τη λαογραφία της Ελλάδας, ενώ κάνει επίσης αφιερώματα στη μυθολογία, τις τέχνες, τον πολιτισμό, τον πλανήτη μας, την επιστήμη, σε σημαντικά ανθρώπινα επιτεύγματα και σε διάφορες προσωπικότητες, γνωστές και άγνωστες.

Με 24ωρο πρόγραμμα, το κανάλι περιλαμβάνει, ντοκιμαντέρ πολλαπλού περιεχομένου από Ελληνικές εταιρείες παραγωγής αλλά και διεθνείς όπως από το BBC, το National Geographic, το Discovery Channel, το Arte, την ΕΡΤ αλλά και δικές του παραγωγές.

Ενδεικτικά, έχουν προβληθεί παραγωγές όπως *Η Μηχανή του Χρόνου*, *Αρχαία Ελληνικά Μυστήρια* και *Η Μάχη της Κρήτης*.

Συνολικά, έχει παρουσιάσει περισσότερες από 160 πρωτότυπες παραγωγές, αναδεικνύοντας πτυχές της ελληνικής ιστορίας και πολιτιστικής κληρονομιάς.

Στις 11 Απριλίου 2019, ξεκίνησε να μεταδίδεται και στην Κύπρο από την συνδρομητική πλατφόρμα CytaVision, ως η πρώτη αποκλειστική συνεργασία μεταξύ της και της COSMOTE TV.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Tηλεοπτικοί σταθμοί της COSMOTE TV
Αδόλφος Β΄ του Λα Μαρκ

Ο **Αδόλφος Β΄**, γερμ. Adolf IΙ (απεβ. 19/20 Οκτωβρίου 1347) από τον Οίκο του Λα Μαρκ ήταν κόμης του Λα Μαρκ (1328-47).

## Βιογραφία
Ήταν γιος του Ένγκελμπερτ Β΄ κόμη του Λα Μαρκ και της Μέχτιλτ, κόρης και κληρονόμου του Ιωάννη κόμη του Άρενμπερκ.

Αρραβωνιάστηκε την Ίρμγκαρτ, κόρη του Όθωνα κόμη της Κλέβης. Αφού έλαβε παπική άδεια για να λυθεί ο αρραβώνας, του επετράπη να νυμφευτεί τη Μαργαρίτα, κόρη του Ντήτριχ Η΄ κόμη της Κλέβης.

Το 1347 απεβίωσε και τον διαδέχθηκαν οι γιοί του, πρώτα ο Έγκελμπερτ Γ΄ και μετά ο Αδόλφος Γ΄.

## Οικογένεια
Νυμφεύτηκε τη Μαργαρίτα, κόρη του Ντήτριχ Η΄ κόμη της Κλέβης και είχε τέκνα:
* Ένγκελμπερτ Γ΄ 1333-1391, κόμης του Λα Μαρκ.
* Αδόλφος Γ΄ 1334-1394, κόμης του Λα Μαρκ, ως Αδόλφος Α΄ κόμης της Κλέβης, επίσκοπος του Μύνστερ.
* Ντήτριχ 1336-1406, επίσκοπος της Λιέγης.
* Έμπερχαρντ 1341-μετά το 1360, ιερέας στο Μύνστερ.
* Μαργαρίτα απεβ. 1409, παντρεύτηκε τον Ιωάννη Α΄ κόμη του Νάσσαου-Ντίλενμπουργκ.
* Μέχτιλτ απεβ. 1390, παντρεύτηκε τον Έμπερχαρντ του Ίζενμπουρκ-Γκρέντσαου.
* Ελισάβετ, παντρεύτηκε τον Γκούμπρεχτ του Χέπενντορφ.

## Αναφορές σε πηγές


Κατηγορία:Οίκος του Λα Μαρκ
Ένγκελμπερτ Γ΄ του Λα Μαρκ

Ο **Ένγκελμπερτ Γ΄**, γερμ. Egelbert III (1333 - 1391) από τον Οίκο του Λα Μαρκ ήταν κόμης του Λα Μαρκ (1347-91).

## Βιογραφία
Ήταν ο πρωτότοκος γιος του Αδόλφου Β΄ κόμη του Λα Μαρκ και της Μαργαρίτας, κόρης του Ντήτριχ Η΄ κόμη της Κλέβης.

Το 1347 διαδέχθηκε τον πατέρα του και κυβερνούσε με έδρα τον πύργο του Μπλάνκενσταϊν. Στην εποχή του ήταν η κυρίαρχη μορφή στη Βεστφαλία. Ήταν αποτελεσματικός και επιτυχής, αλλά αν και αγωνιζόταν για έτη, δεν μπόρεσε να καταλάβει το Άρνσμπερκ.

Το 1391 απεβίωσε από επιδημία και τον διαδέχθηκε ο αδελφός του Αδόλφος Γ΄ αρχιεπίσκοπος της Κολωνίας.

## Οικογένεια
Νυμφεύτηκε πρώτα τη Ριχάρντις, κόρη του Γουλιέλμου Ε΄ κόμη του Γύλιχ και μετά την Ελισάβετ του Σπάνχαϊμ-Ζάυν, κόρη του Σίμωνα Γ΄ κόμη του Βιάνντεν. Είχε τέκνο:
* Μαργαρίτα απεβ. 1410, παντρεύτηκε τον Φίλιππο Ι΄ του Φάλκενσταϊν & Μύντσενμπερκ.

## Παραπομπές


Κατηγορία:Οίκος του Λα Μαρκ
Αντώνης Βουσβούνης

Ο **Αντώνης Βουσβούνης** (1918–1980) ήταν Έλληνας λογοτέχνης.

## Βιογραφικά στοιχεία
Γεννήθηκε στην Κωνσταντινούπολη το 1918, και ήταν γιος εμπόρου. Μετά την Μικρασιατική Καταστροφή μετακόμισε στον τόπο καταγωγής του, την Μυτιλήνη. Την δεκαετία του 1930, η οικογένεια του μετακόμισε στην Αθήνα, όπου ο Βουσβούνης εγγράφηκε στη Νομική Σχολή του Πανεπιστημίου Αθηνών, ολοκλήρωσε τις σπουδές του, αλλά δεν ασχολήθηκε επαγγελματικά με το επάγγελμα του νομικού. Στράφηκε άμεσα στη λογοτεχνία, και το 1939 εξέδωσε το πρώτο του μυθιστόρημα, «Γαλάζιες ώρες».

Ίδρυσε και διηύθυνε τον εκδοτικό οίκο *Γλάρος* (1943–1946), ήταν υπεύθυνος έκδοσης του περιοδικού *Τα Νέα Γράμματα* (από το 1944), συνεργάτης του περιοδικού *Τετράδιο* (1945–1947), συνιδρυτής του περιοδικού *Θέατρο* (1958–1959) και ιδρυτής των εκδοτικών οίκων *Γαλαξίας* και *Κεραμεικός* (δεκαετία του 1960). Μετά την επιβολή της δικτατορίας το 1967 στην Ελλάδα, διέκοψε την εκδοτική του δραστηριότητα, συνεργαζόμενος με τη σειρά *Νέα Ελληνική Βιβλιοθήκη* και τις εκδόσεις *Ερμείας*. Ήταν επίσης ιδρυτικό μέλος της Εθνικής Εταιρείας Ελλήνων Λογοτεχνών. Πέθανε στην Αθήνα στις 17 Μαΐου 1980.

## Έργο
Το πρώτο του έργο που δημοσιεύθηκε στο περιοδικό *Νεοελληνικά Γράμματα* ήταν το «Μια Ιστορία που είναι Ιστορία». Συνέχισε με την συγγραφή λογοτεχνικών έργων μέχρι το 1978 έχοντας όμως μεγάλα διαστήματα διακοπών. Ασχολήθηκε επίσης με την συγγραφή ποιημάτων, λογοτεχνικών δοκιμίων και κριτικών. Μεταξύ άλλων συνέγραψε τα εξής:
;Πεζογραφία
**Γαλάζιες ώρες*, 1939.
**Προμήνυμα*, εκδ. Ο Γλάρος, 1943.
**Ο Άγιος Αντώνιος· Θέμα για μυθιστόρημα*, εκδ. Ο Γλάρος, 1944.
**Το μεγάλο διάλειμμα*, εκδ. Κεραμεικός, 1961.
**Η παλίρροια*, εκδ. Γαλαξίας, 1978.
**Η επιστροφή της Άλκης*, εκδ. Ερμείας, 1978.
;Ποίηση
**Φωτεινό βιβλίο*, 1942.
;Δοκίμιο
**Οι μεταμορφώσεις του Οδυσσέως - Προλεγόμενα στον Περικλή Γιαννόπουλο*, εκδ. Κεραμεικός, 1972.
**Οι σημειώσεις της Κίρκης και οι μεταμορφώσεις του Οδυσσέως*, εκδ. Ερμείας, 1980.

## Παραπομπές


## Εξωτερικοί σύνδεσμοι
*Αντώνης Βουσβούνης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες εκδότες
Αδόλφος Α΄ της Κλέβης

Ο **Αδόλφος Α΄**, (γερμ.ː *Adolf I*, 2 Αυγούστου 1373 - 23 Σεπτεμβρίου 1448) από τον Οίκο του Λα Μαρκ ήταν κόμης του Λα Μαρκ (1398 - 1430/1448), κόμης (1394 - 1417), μετά δούκας (1417 - 1448), της Κλέβης και κύριος του Ράβενσταϊν (1397 - 1448).

## Βιογραφία

Ήταν ο πρωτότοκος γιος του Αδόλφου Γ΄ κόμη του Λα Μαρκ και (ως Αδόλφου Α΄) κόμη της Κλέβης και της Μαργαρίτας των Γύλιχ, κόρης του Γκέρχαρτ ΣΤ΄ κόμη (συζυγικώ διακιώματι) του Μπεργκ & Ράβενσμπεργκ.

Το 1394 διαδέχθηκε τον πατέρα του ως κόμης της Κλέβης, ενώ ο αδελφός του Ντήτριχ Θ΄ έλαβε την κομητεία του Λα Μαρκ. Το 1397 νίκησε τον θείο του Γουλιέλμο Ζ΄ των Γύλιχ δούκα του Μπεργκ στη μάχη του Κλέβερχαμ και έγινε κύριος του Ράβενσταϊν.

Το 1398 διαδέχθηκε τον αδελφό του Ντήτριχ Θ΄, που απεβίωσε σε μάχη. Αύξησε την επιρροή του με γάμους: πρώτα με την κόρη του Ρούπερτ των Βίττελσμπαχ της Γερμανίας και μετά με την κόρη του Ιωάννη Α΄ των Βαλουά δούκα της Βουργουνδίας. Ως αποτέλεσμα ο Σιγισμούνδος της Γερμανίας τον αναβάθμισε σε δούκα της Κλέβης.

Από το 1409 αντιμετώπισε την αντίδραση του νεότερου αδελφού του Γκέρχαρτ, που διεκδικούσε την κομητεία του Λα Μαρκ. Ως το 1423 η διαφωνία τους είχε γίνει ένοπλη, με  τον Γκέρχαρτ να συμμαχεί με τον αρχιεπίσκοπο της Κολωνίας. Το 1430 οι δύο αδελφοί υπέγραψαν συμφωνία, που την επιβεβαίωσαν επτά έτη μετά: στον Γκέρχαρτ δόθηκε ένα μεγάλο μέρος του Λα Μαρκ, αλλά θα τον διαδεχόταν ο Ιωάννης Α΄, γιος του Αδόλφου Α΄. Επίσης δεν θα απεκαλείτο κόμης του (von) Μαρκ, αλλά κόμης στο (zur) Μαρκ. Πράγματι όταν το 1461 απεβίωσε ο Γκέρχαρτ, τον διαδέχθηκε ο Ιωάννης Α΄ και το Λα Μαρκ επανενώθηκε με την Κλέβη.

Το 1448 απεβίωσε σε ηλικία 75 ετών και τον διαδέχθηκαν οι γιοί του: ο Ιωάννης Α΄ ως δούκας της Κλέβης και ο Αδόλφος ως κύριος του Ράβενσταϊν.

## Οικογένεια

Νυμφεύτηκε πρώτα το 1400 την Αγνή των Βίττελσμπαχ, κόρη του Ρούπερτ της Γερμανίας, αλλά η Αγνή απεβίωσε το επόμενο έτος, χωρίς απογόνους.

Το 1406 ο Αδόφλος Α΄ έκανε δεύτερο γάμο με τη Μαρία των Βαλουά, κόρη του Ιωάννη Α΄ του *Άφοβου*, δούκα της Βουργουνδίας και είχε τέκνα:
* Μαργαρίτα 1416-1444, παντρεύτηκε πρώτα τον Γουλιέλμο Γ΄ δούκα της Βαυαρίας και μετά τον Ούλριχ Ε΄ κόμη της Βυρτεμβέργης.
* Αικατερίνη 1417-1479, παντρεύτηκε τον Άρνολντ δούκα του Χέλρε. 
* Ιωάννης Α΄ 1419-1481, δούκας της Κλέβης και μετά κόμης του Λα Μαρκ.
* Ελισάβετ 1420-1488, παντρεύτηκε τον Ερρίκο ΚΣΤ΄ του Σβάρτσμπουρκ-Μπλάνκενμπουρκ.
* Αγνή 1422-1446, παντρεύτηκε τον Κάρολο Δ΄ των Ιβρέα-Τραστάμαρα de jure βασιλιά της Ναβάρρας
* Ελένη 1423-1471, παντρεύτηκε τον Ερρίκο Β΄ των Γουέλφων δούκα του Μπράουνσβαϊγκ-Λύνεμπουργκ.
* Αδόλφος 1425-1492, κύριος του Ράβενσταϊν.
* Μαρία 1426-1487, παντρεύτηκε τον Κάρολο Α΄ των Βαλουά δούκα της Ορλεάνης. Γιος τους ήταν ο:
** Λουδοβίκος ΙΒ΄ της Γαλλίας.

## Παραπομπές


## Πηγές
*Boulton, D'Arcy Jonathan Dacre (2000). The Knights of the Crown: The Monarchical Orders of Knighthood in Later. The Boyell Press.

Κατηγορία:Οίκος του Λα Μαρκ
Οχά (Ρωσία)

Η **Οχά **(ρωσικά: Оха́) είναι πόλη και το διοικητικό κέντρο της επαρχίας Οχίνσκι της Περιφέρειας Σαχαλίνης στη Ρωσία, που βρίσκεται στην ανατολική ακτή της βόρειας Σαχαλίνης, περίπου 850 χιλιόμετρα βόρεια του Γιούζνο-Σαχαλίνσκι, κοντά στην ακτογραμμή τηςΟχοτσκικής θάλασσας. Πληθυσμός: Ο πληθυσμός ήταν 23.008 άτομα στην απογραφή του 2010, μειωμένος από τα 27.963 άτομα στην απογραφή του 2002 και τα 36.104 άτομα στην απογραφή του 1989. 

## Ιστορία
Ιδρύθηκε λίγο μετά την ανακάλυψη πετρελαίου στην περιοχή το 1880, αρχικά υπό το όνομα *Όχε*. Το όνομα προέρχεται από  λέξη της γλώσσας Αϊνού που σημαίνει *Κακό Νερό*. Η βιομηχανική εκμετάλλευση των πετρελαϊκών αποθεμάτων ξεκίνησε το 1923, κατά τη διάρκεια της Ιαπωνικής κατοχής της Σαχαλίνης το 1920-1925. Το καθεστώς  πόλης χορηγήθηκε το 1938.

Η πόλη υπέστη σημαντικές ζημιές κατά το σεισμό του Νεφτεγκόρσκ το 1995 που συνέβη στις 28 Μαΐου, και χρησιμοποιήθηκε ως πιλοτική βάση για διασώστες που είχαν αναπτυχθεί στο Νεφτεγκόρσκ, το οποίο καταστράφηκε σε τέτοιο βαθμό που δεν ξαναχτίστηκε. Ένας αριθμός επιζώντων του Νεφτεγκόρσκ μεταφέρθηκαν στην Οχά. Ένας άλλος μικρότερο σεισμός έπληξε την πόλη στις 10 Μαΐου 2005, χωρίς να υπάρξουν θύματα ή σημαντικές ζημιές.

## Διοικητική και δημοτική κατάσταση
Εντός του πλαισίου των διοικητικών διαιρέσεων, η Οχά εξυπηρετεί ως το διοικητικό κέντρο της επαρχίας Οχίνσκι και είναι ενσωματωμένη σε αυτή. Ως δημοτική διαίρεση, η πόλη της Οχά και δέκα αγροτικές περιοχές της επαρχίας Οχίνσκι ενσωματώνονται ως **Αστικός θύλακας Οχίνσκι**.

## Οικονομία
Η Οχά, μαζί με το διοικητικό κέντρο της περιφέρειας Γιούζνο-Σαχαλίνσκι, είναι το κέντρο της βιομηχανίας πετρελαίου της Σαχαλίνης. Ένας αγωγός πετρελαίου και φυσικού αερίου ξεκινάει στην Οχά και κατευθύνεται προς το Κομσομόλσκ επί του Αμούρ στη ρωσική ενδοχώρα. Μια σειρά από πετρελαιοπηγές υπάρχουν σε κοντινή απόσταση από την πόλη, που ελέγχεται κυρίως από την εταιρεία Rosneft.

### Μεταφορές
Η πόλη είναι το βορειότερο σημείο του νησιού που έχει οδικό δίκτυο. Υπήρχε σιδηροδρομική σύνδεση στενού σιδηροδρόμου με το Νογκλίκι που έκλεισε το 2006.

Υπάρχει ένα αεροδρόμιο στο Οχά με πτήσεις προς το Χαμπάροφσκ και το Γιούζνο-Σαχαλίνσκ. 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ της Σαχαλίνης
Ιωάννης Β΄ της Κλέβης

Ο **Ιωάννης Β΄** ο *Παιδοποιός*, γερμ.: Johann II der Kindermacher (13 Απριλίου 1458 - 15 Μαρτίου 1521) από τον Οίκο του Λα Μαρκ ήταν δούκας της Κλέβης & κόμης του Λα Μαρκ (1481-1521).

## Βιογραφία
Ήταν ο πρωτότοκος γιος του Ιωάννη Α΄ δούκα της Κλέβης & κόμη του Λα Μαρκ και της Ελισάβετ των Βαλουά-Βουργουνδίας, κόρης του Ιωάννη Β΄ κόμη του Νεβέρ.

To 1521 απεβίωσε σε ηλικία 63 ετών και τον διαδέχθηκε ο πρωτότοκος γιος του Ιωάννης Γ΄.

## Οικογένεια
Νυμφεύτηκε το 1490 τη Ματθίλδη, κόρη του Ερρίκου Γ΄ λαντγκράβου της Άνω Έσσης και είχε τέκνα:
* Ιωάννης Γ΄ 1490-1539, δούκας της Κλέβης & κόμης του Λα Μαρκ.
** Άννα της Κλέβης, παντρεύτηκε τον Ερρίκο Η΄ της Αγγλίας ως η 4η σύζυγός του.
* Άννα 1495-1567, παντρεύτηκε τον Φίλιππο Γ΄ κόμη του Βάλντεκ-Άιζενμπερκ.
** Αικατερίνη του Βάλντεκ-Άιζενμπεργκ, παντρεύτηκε τον Βερνάρδο Η΄ κόμη του Λίππε.
* Αδόλφος 1498-1525, απεβίωσε 27 ετών.

Από διάφορες σχέσεις προ του γάμου του απέκτησε 63 (νόθα) τέκνα, γι' αυτό και το προσωνύμιο ο *παιδοποιός*.

## Αναφορές σε πηγές


Κατηγορία:Οίκος του Λα Μαρκ
Βουνόπυργος Αχαΐας

Ο **Βουνόπυργος**, γνωστός και με την παλιότερη ονομασία *Λουμπίστα*, είναι μικρός ορεινός οικισμός του Νομού Αχαΐας, αποτελεί τμήμα της Τοπικής Κοινότητας Δαμακινίου, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ερινεού ως τμήμα του πρώην δημοτικού διαμερίσματος Δαμακινίου.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Βουνόπυργος, λήμμα Λουμπίστα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Βουνόπυργου Αχαΐας. eetaa.gr. Ανακτήθηκε: 15/12/2017.
* Ε.Ε.Τ.Α.Α. - Διοικητικές μεταβολές Κοινότητας Δαμακινίου Αχαΐας. eetaa.gr. Ανακτήθηκε: 15/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ερινεού
Κατηγορία:Δήμος Αιγιαλείας
Ιωάννης Α΄ της Κλέβης

Ο **Ιωάννης Α΄ της Κλέβης**, (Γερμανική γλώσσα : *Johann I*, 16 Φεβρουαρίου 1419 - 5 Σεπτεμβρίου 1481) από τον Οίκο του Λα Μαρκ ήταν δούκας της Κλέβης (1448 - 1481) και κόμης του Λα Μαρκ (1448/1461 - 1481). Ήταν γιος του Αδόλφου Α΄, δούκα της Κλέβης & κόμη του Λα Μαρκ και της Μαρίας των Βαλουά, κόρης του Ιωάννη του *άφοβου*, δούκα της Βουργουνδίας. Μεγάλωσε στις Βρυξέλλες στην Αυλή του θείου του Φιλίππου Γ΄ του ''Καλού'' δούκα της Βουργουνδίας. Το 1448 διαδέχθηκε τον πατέρα του ως δούκας της Κλέβης, ενώ ο θείος του Γκέρχαρτ διεκδίκησε το Λα Μαρκ. Η διένεξη έγινε πολεμική και τελικά συμφωνήθηκε ο Γκέρχαρτ να λάβει το μεγαλύτερο μέρος της κομητείας με τον όρο να τον διαδεχθεί ο Ιωάννης Α΄. Πράγματι το 1461 διαδέχθηκε τον Γκέρχαρτ στο Λα Μαρκ. Έκανε τρεις πολέμους με τον Ρούπερτ των Βίττελσμπαχ αρχιεπίσκοπο της Κολωνίας και τελικά τον νίκησε, κατακτώντας τις πόλεις Ξάντεν και Ζόεστ. Στους πολέμους του αυτούς είχε την υποστήριξη του θείου του Φιλίππου και έτσι η Κλέβη & το Λα Μαρκ ήλθε στη Βουργουνδική σφαίρα επιρροής. Έγινε ιππότης του Τάγματος του Χρυσόμαλλου δέρατος το 1451. Αυτό φορά στο πορτραίτο του, που φιλοτεχνήθηκε από τον ζωγράφο Ρόχιερ φαν ντερ Βάιντεν. Το 1473 βοήθησε τον Κάρολο τον *ριψοκίνδυνο*, δούκα της Βουργουνδίας (γιο του Φιλίππου) να κατακτήσει το δουκάτο του Γκέλντερς. Απεβίωσε το 1481 σε ηλικία 62 ετών και τον διαδέχθηκε ο πρωτότοκος γιος του Ιωάννης Β΄.

## Οικογένεια

Νυμφεύτηκε το 1455 την Ελισάβετ των Βαλουά-Βουργουνδίας, κόρη και κληρονόμο του Ιωάννη Β΄ κόμη του Νεβέρ και είχε τέκνα:
* Ιωάννης Β΄ 1458-1521, δούκας της Κλέβης, κόμης του Λα Μαρκ.
** Ιωάννης Γ΄ της Κλέβης.
*** Άννα της Κλέβης, παντρεύτηκε τον Ερρίκο Η΄ της Αγγλίας ως η 4η σύζυγός του.
* Αδόλφος 1461-1525.
* Ένγκελμπερτ 1462-1506, κόμης του Νεβέρ.
* Μαρία 1465-1513.
* Φίλιππος 1467-1505, επίσκοπος των Νεβέρ, Αμιέν, Ωτύν.

## Παραπομπές



## Πηγές

*Boltanski, Ariane (2006). Les ducs de Nevers et l'État royal: genèse d'un compromis (ca 1550 - ca 1600) (in French). Librairie Droz S.A.
*Boulton, D'Arcy Jonathan Dacre (2000). The Knights of the Crown: The Monarchical Orders of Knighthood in Later. The Boyell Press.
*Stirnet.com Accessed July 29, 2007
*Marek, Miroslav. "Cleves 5". Genealogy.EU. Retrieved 29 July 2007

Κατηγορία:Οίκος του Λα Μαρκ
Αδόλφος Γ΄ του Λα Μαρκ

Ο **Αδόλφος Γ΄**, γερμ. Adolf III (π. 1334 – 7 Σεπτεμβρίου 1394) από τον Οίκο του Λα Μαρκ ήταν κόμης του Λα Μαρκ (1391-93), ως Αδόλφος Α΄ κόμης της Κλέβης (1368-94), επίσκοπος του Μύνστερ (1357-63) και αρχιεπίσκοπος της Κολωνίας & δούκας της Βεστφαλίας (1363).

## Βιογραφία
Ήταν ο δευτερότοκος γιος του Αδόλφου Β΄ κόμη του Λα Μαρκ και της Μαργαρίτας, κόρης του Ντήτριχ Η΄ κόμη της Κλέβης.

Το 1357 ορίστηκε από τον πάπα Ιννοκέντιο ΣΤ΄ ως επίσκοπος του Μύνστερ. Το 1362 συμφώνησε με τον θείο του Ένγκελμπερτ Γ΄ επίσκοπο της Λιέγης να κληρονομήσει την κομητεία της Κλέβης από τον Ιωάννη κόμη της Κλέβης (νεότερο αδελφό του Ντήτριχ Η΄), αν εκείνος απεβίωνε άτεκνος.

Το 1363 ορίστηκε αρχιεπίσκοπος της Κολωνίας, αν και ο Ιωάννης του Βίρνεμπουρκ ήταν ένας άξιος συνυποψήφιος. Έπειτα από έξι μήνες σκανδάλων και ερίδων, παραιτήθηκε. Ο Ιωάννης κόμης της Κλέβης τελικά απεβίωσε το 1368 άτεκνος και τον διαδέχθηκε· μπορούσε να την κρατήσει την κομητεία της Κλέβης με την υποστήριξη του επισκόπου της Λιέγης.

Το 1391 διαδέχθηκε τον -χωρίς άρρεν τέκνο- αδελφό του Ένγκελμπερτ Γ΄ ως κόμης του Λα Μαρκ. Το 1393 παραχώρησε την κομητεία στον δευτερότοκο γιο του Ντήτριχ Θ΄. Το 1394 απεβίωσε σε ηλικία 60 ετών και τον διαδέχθηκε ο πρωτότοκος γιος του Αδόλφος Α΄ ως κόμης της Κλέβης. Το 1398 απεβίωσε ο Ντήτριχ Θ΄ και τον διαδέχθηκε ο αδελφός του Αδόλφος Α΄ ως κόμης του Λα Μαρκ, επανενώνοντας έτσι τις δύο περιοχές.

## Οικογένεια
Νυμφεύθηκε τη Μαργαρίτα του Γύλιχ, κόρη του Γκέρχαρντ ΣΤ΄ των Γύλιχ κόμη του Μπεργκ & Ράβενσμπεργκ, και είχε τέκνα:
* Αδόλφος Α΄ 1373-1448, κόμης, μετά δούκας, της Κλέβης και κόμης του Λα Μαρκ.
* Ντήτριχ Θ΄ 1374-1398, κόμης του Λα Μαρκ.
* Γκέρχαρτ 1378-1461, κόμης του Λα Μαρκ.
* Μαργαρίτα 1375-1411, παντρεύτηκε τον Αλβέρτο Α΄ των Βίττελσμπαχ δούκα της Βαυαρίας.
* Ελισάβετ 1378-1439, παντρεύτηκε πρώτα τον Ράινολτ του Βάλκνεμπουρκ και μετά τον Στέφανο Γ΄ των Βίττελσμπαχ δούκα της Βαυαρίας (ανιψιό του Αλβέρτου Α΄). 
* Ενγκελμπέρτα απεβ. 1458, παντρεύτηε τον Φρήντριχ Δ΄ του Μόερς.

## Παραπομπές


## Πηγές
* stirnet.com

## Εξωτερικοί σύνδεσμοι
* 

Κατηγορία:Οίκος του Λα Μαρκ
Κατηγορία:Επίσκοποι του 14ου αιώνα
Μαρία Σορτέ

Η **Μαρία Σορτέ** (*María Harfuch Hidalgo*, 11 Μαΐου 1955 -) είναι Μεξικανή ηθοποιός και τραγουδίστρια. 

Γεννήθηκε στην πόλη Καρμάγο της Τσιουάουα στο Μεξικό το 1955. Μετακόμισε στην Πόλη του Μεξικού για να σπουδάσει στην ιατρική. 

Υπήρξε σύζυγος του πολιτικού Χαβιέρ Γκαρσία Πανιάγουα, ο οποίος πέθανε το 1998 από καρδιακή προσβολή. Μαζί απέκτησαν δύο γιούς, τον Ομάρ και τον Αδριάν. Είναι γιαγιά έξι εγγονιών.

## Βραβεία & Υποψηφιότητες
### [[Βραβεία TVyNovelas]]
} ||Καλύτερη Δευτεραγωνίστρια|| *Corazón que miente* 
|}

### Βραβεία INTE

## Παραπομπές


## Εξωτερικοί Σύνδεσμοι

* 

Κατηγορία:Μεξικανοί τραγουδιστές
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί κινηματογράφου
Πεύκοι (αποσαφήνιση)

Με την ονομασία **Πεύκοι** μπορεί να αναφερόνται:

## Οικισμοί
* Πεύκοι Δράμας
* Πεύκοι Δωδεκανήσου
* Πεύκοι Λασιθίου

## Δείτε επίσης
* Μέγα Πεύκο Ηλείας
* Μεγάλο Πεύκο, προσωνύμιο της Νέας Περάμου Αττικής.
* Πεύκα (αποσαφήνιση)
* Πεύκες Ηλείας
* Πεύκη (αποσαφήνιση)
* Πευκί (αποσαφήνιση)
* Πευκιάς Αττικής
* Πεύκο (αποσαφήνιση)
* Πεύκος (αποσαφήνιση)

Κατηγορία:Αποσαφηνίσεις ελληνικών τοπωνυμίων